S-1870/2023

Mál þetta, sem dómtekið var 20. júlí 2023, höfðaði Lögreglustjórinn á Suðurnesjum með ákæru útgefinni 13. júlí 2023, á hendur I-x-x O-x-x B-x-x, f. d. [...], ríkisborgara [...]og N-x-x M-x-x E-x-x, f. d. [...], ríkisborgara [...];

„fyrir brot gegn lögum um ávana- og fíkniefni, með því að hafa, í sameiningu, laugardaginn 20. maí 2023, staðið að innflutningi á samtals 233,27 gaf kókaíni, með styrkleika 78- 79%, ætluðu til söludreifingar hér á landi í ágóðaskyni en fíkniefnin fluttu ákærðu til Íslands sem farþegar með flugi [...], frá Helsinki í Finnlandi til Keflavíkurflugvallar, og ákærði I-x-x faldi innvortis.

Telst háttsemi þessi varða við 2. sbr. 5. og 6. gr. laga nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001.

Þess er krafist að ákærðu verði dæmd til refsingar og til greiðslu alls sakarkostnaðar og að gerð verði upptæk samtals 233,27 gaf kókaíni samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001.“

Ákærðu mættu við þingfestingu málsins 20. júlí 2023, játuðu brot sín án undandráttar og samþykktu upptökukröfu. Var því farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði máls og ákvörðun viðurlaga.

Ákærðu krefja sat þess bæði í málinu að þeim verði gerð sú vægasta refsing sem lög leyfa og að gæsluvarðhald sem þau hafa sætt frá 21. maí 2023 komi til frádráttar dæmdri refsingu. Þá krefjast verjendur hæfilegrar þóknunar sér til handa.

Með skýlausri játningu ákærðu, sem fær stoð í framlögðum gögnum, þykir sannað að ákærðu hafi gerst sek um þá háttsemi sem þeim er gefin að sök í ákæru og þar er réttilega heimfærð til refsiákvæða.

Ákærði I-x-x er fæddur [...]og [...]. Ákærða N-x-x er fædd árið [...]. Engin gögn liggja fyrir í málinu sem sýna fram á það að ákærðu hafi áður gerst sek um refsiverða háttsemi hér á landi. Þá er ekki ljóst af gögnum málsins að þau hafi hlotið refsidóma erlendis. Af rannsóknargögnum málsins verður ekki séð að ákærðu hafi verið eigendur fíkniefnanna þótt þau hafi samþykkt að flytja þau til landsins. Verður litið til þessara atriða við ákvörðun refsingar sem og skýlausrar játningar beggja ákærðu. Einnig verður litið til samvinnu beggja ákærðu við rannsókn málsins, ekki síst ákærðu N-x-x. Á hinn bóginn verður ekki fram hjá því litið að ákærðu fluttu í sameiningu talsvert magn af sterku kókaíni til landsins ætluðu til söludreifingar hér á landi í ágóðaskyni. Að öllu framangreindu virtu þykir refsing ákærðu hvors um sig hæfilega ákveðin fangelsi í 5 mánuði. Til frádráttar þeirri refsingu kemur gæsluvarðhald sem ákærðu hafa sætt frá 21. maí 2023 að fullri dagatölu, sbr. 76. gr. almennra hegningarlaga.

Með vísan til lagaákvæða í ákæru og samþykktar ákærðu á upptöku kröfu skulu ákærðu sæta upptöku fíkniefna sem haldlögð voru af lögreglu við rannsókn málsins líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærðu til að greiða allan sakarkostnað. Ákærði I-x-x greiðir þóknun skipaðs verjanda síns, H-kvk-ef A-kvk-ef lögmanns sem þykir hæfilega ákveðin með hliðsjón af tímaskýrslu verjandans, eðli og umfangi málsins 1.506.600 krónur að meðtöldum virðisaukaskatti og 110.400 krónur í aksturskostnað lögmannsins. Ákærða N-x-x greiðir þóknun skipaðs verjanda síns, E-kk-ef K-kk-ef lögmanns sem þykir hæfilega ákveðin með hliðsjón af tímaskýrslu verjandans, eðli og umfangi málsins 1.506.600 krónur að meðtöldum virðisaukaskatti og 95.408 krónur í aksturskostnað lögmannsins. Þá greiða ákærðu í sameiningu óskipt annan sakarkostnað, alls 265.469 krónur. Um er að ræða kostnað vegna magngreiningar og matsgerðar rannsóknarstofu Háskóla Íslands.

Af hálfu ákæruvaldsins fór Ó-kk-nf Á-kk-nf H-kk-nf aðstoðarsaksóknari með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, I-x-x O-x-x B-x-x, sæti fangelsi í 5 mánuði. Til frádráttar þeirri refsingu komi gæsluvarðhald ákærða frá 21. maí 2023 að fullri dagatölu.

Ákærða, N-x-x M-x-x E-x-x, sæti fangelsi í 5 mánuði. Til frádráttar þeirri refsingu komi gæsluvarðhald ákærðu frá 21. maí 2023 að fullri dagatölu.

Ákærðu sæti upptöku á 233,27 gaf kókaíni.

Ákærði, I-x-x O-x-x B-kk-nf 1.506.600 króna þóknun skipaðs verjanda síns, H-kvk-ef A-kvk-ef lögmanns og 110.400 krónur í aksturskostnað lögmannsins.

Ákærða, N-x-x M-x-x E-x-x 1.506.600 króna þóknun skipaðs verjanda síns, E-kk-ef K-kk-ef lögmanns og 95.408 krónur í aksturskostnað lögmannsins. Ákærðu greiði óskipt 265.469 króna annan sakarkostnað.

H-kvk-nf B-kvk-nf R-kvk-nf